**การรายงานตัว และขึ้นทะเบียนนักศึกษา**

ผู้มีสิทธิ์เข้าศึกษาทุกคนจะต้องมารายงานตัวตามที่กำหนดในประกาศ หากพ้นกำหนดดังกล่าวถือว่าสละสิทธิ์ การรายงานตัวและขึ้นทะเบียนเป็นนักศึกษาจะต้องนำเอกสารและหลักฐานต่อไปนี้มายื่นและแสดงต่อเจ้าหน้าที่ในวันที่ 13 ธ.ค. 2561

 1. รูปถ่ายหน้าตรง ขนาด 1 นิ้ว ถ่ายไว้ไม่เกิน 6 เดือน จำนวน 2 แผ่น

 2. สำเนาปริญญาบัตร หรือใบรับรองคุณวุฒิ รับรองสำเนาถูกต้อง จำนวน 2 ฉบับ

 3. ต้นฉบับใบแสดงผลการเรียน (Transcript) ระดับปริญญาตรี พร้อมฉบับสำเนา จำนวน 2 ชุด

 4. บัตรประจำตัวประชาชน หรือบัตรประจำตัวข้าราชการฉบับจริง พร้อมฉบับถ่ายสำเนาทั้งด้านหน้าและด้านหลังให้อยู่ในแผ่นเดียวกัน จำนวน 3 ฉบับ

 5. หลักฐานอื่นๆ (ถ้ามี) เช่น สำเนาใบเปลี่ยนชื่อสกุล สำเนาทะเบียนสมรส ฯลฯ อย่างละ 1 ชุด

**การปฐมนิเทศนักศึกษา**

 ผู้มีสิทธิ์เข้าศึกษาทุกคน จะต้องเข้ารับการปฐมนิเทศนักศึกษาใหม่ (วัน เวลา และสถานที่จะแจ้งให้ทราบในวันประกาศผลผู้มีสิทธิ์เข้าศึกษา)

**คุณสมบัติของผู้สมัคร**

 ผู้เข้าศึกษาต้องสำเร็จการศึกษาระดับปริญญาตรีหรือเทียบเท่าจากสถานศึกษาที่กระทรวงศึกษาธิการรับรองและเป็นไปตามข้อบังคับ มหาวิทยาลัยราชภัฏสกลนครว่าด้วยการจัดการศึกษาระดับบัณฑิตศึกษา พ.ศ. 2549





**ข่าวดี!!**

**มหาวิทยาลัยราชภัฏสกลนคร**

**เปิดสอนหลักสูตรปริญญาโท (ภาคพิเศษ)**

**สาขาวิชาการวิจัยและพัฒนาการศึกษา**

**ฉบับปรับปรุงใหม่ พ.ศ. 2559**

**\*เหมาะสำหรับครูผู้สอนทุกกลุ่มสาระการเรียนรู้ ผู้บริหารสถานศึกษา ศึกษานิเทศก์ นักวิชาการ อาจารย์มหาวิทยาลัยและผู้ที่ขาดทักษะด้านเทคนิคการทำวิจัย\***

 สาขาวิชาการวิจัยและพัฒนาการศึกษา มีมาตรฐานตรงตามระเบียบของ ก.ค.ศ. คือ เมื่อเรียนจบแล้วสามารถนำไปปรับเพิ่มเงินเดือนและวุฒิการศึกษาได้ และยังมีประโยชน์ต่อการทำผลงานทางวิชาการเพื่อเลื่อนวิทยฐานะได้สำหรับครูผู้สอนในทุกกลุ่มสาระการเรียนรู้ เพราะเป็นสาขาที่มีประโยชน์ต่อการจัดการเรียนการสอนและมีประโยชน์โดยตรงต่อ ครู ผู้บริหาร ศึกษานิเทศก์ และบุคลากรทางการศึกษา เหมาะสำหรับผู้ที่รักความก้าวหน้าทางวิชาการและง่ายต่อการทำ คศ.3 คศ. 4 และ คศ.5 ขณะที่เรียนก็สามารถปรึกษาเรื่องการทำผลงานเพื่อเลื่อนวิทยฐานะได้ นอกจากนี้ นักศึกษาที่เคยเรียนหลักสูตร ป.บัณฑิตวิชาชีพครูมาแล้ว เมื่อสมัครเรียน ป.โท สาขานี้ สามารถเทียบโอนหน่วยกิตได้ไม่เกินร้อยละ 40 หรือคนที่เคยเรียนจบปริญญาโทสาขาอื่นๆ มาแล้ว แต่ยังไม่สามารถทำวิจัยด้วยตนเองได้ ก็สมัครเรียนได้ (ค่าเล่าเรียนเทอมละ 20,000 บาท รวมตลอดหลักสูตร 5 เทอม) **รับสมัครตั้งแต่บัดนี้ จนถึงวันที่ 2 ธันวาคม 2561**

 หลักสูตรนี้ขอรับประกันว่าเรียนจบทุกคนถ้ามาเรียนจริง จบได้ภายในปีครึ่ง หรือ 5 ภาคเรียน เพราะอาจารย์เอาใจใส่ในการทำวิทยานิพนธ์ สอนแบบตัวต่อตัว โทรปรึกษาได้ตลอดเวลาจนเรียนจบ สาขาวิชาการวิจัยและพัฒนาการศึกษาเป็นสาขาที่ปรับปรุงหลักสูตรให้ทันสมัยกับการเรียนการสอนในศตวรรษที่ 21 สอนโดยเน้นทักษะกระบวนการคิดขั้นสูงและการออกแบบการวิจัย สถิติ การวัดและประเมินผลทางการศึกษา

 **สนใจติดต่อได้ที่ 093-4794-936 หรือ 086-2385-505**



**บัณฑิตวิทยาลัย**

**หลักสูตรครุศาสตรมหาบัณฑิต (ค.ม.)
มหาวิทยาลัยราชภัฏสกลนคร**

**เปิดรับสมัครนักศึกษา
ระดับปริญญาโท (ภาคพิเศษ)**

**สาขาวิชาการวิจัยและพัฒนาการศึกษา รุ่นที่ 8**

**ตั้งแต่วันนี้ จนถึง 2 ธ.ค. 2561**



**สนใจติดต่อสอบถามได้ที่**

♣ ศูนย์ประสานงานบัณฑิตวิทยาลัย สาขาวิชาการวิจัย
และพัฒนาการศึกษา อาคารพวงแสด ข้างหอประชุม
มหาวชิราลงกรณ หรือสำนักงานบัณฑิตวิทยาลัย มหาวิทยาลัยราชภัฏสกลนคร

♣ เบอร์โทรติดต่อ 093-4794-936 หรือ 086-2385-505

♣ ศึกษาข้อมูลเพิ่มเติมได้ที่เว็บไซต์

 ♠http://research.grad.snru.ac.th

 ♠http://grad.snru.ac.th

 ♠http://edu.snru.ac.th/

**เอกสารในการสมัคร**

 1. ผู้สมัครกรอกข้อมูลผ่านระบบรับสมัครแบบออนไลน์ที่เว็บไซต์

**http://gsmis.snru.ac.th/admission**

 2. รูปถ่ายหน้าตรง ขนาด 1 นิ้ว ถ่ายไว้ไม่เกิน 6 เดือน จำนวน 2 แผ่น

 3. สำเนาใบปริญญาบัตร หรือสำเนาใบรับรองคุณวุฒิ ซึ่งรับรองสำเนาถูกต้องแล้ว จำนวน 1 ฉบับ

 4. สำเนาใบรับรองคะแนนรายวิชาในระดับปริญญาตรีอย่างละเอียด (Transcript) โดยระบุคะแนนหรือค่าคะแนนเฉลี่ยที่ได้ จำนวน 1 ฉบับ

 5. สำเนาทะเบียนบ้านฉบับเจ้าบ้าน จำนวน 1 ฉบับ

 6. สำเนาบัตรประจำตัวประชาชนหรือบัตรประจำตัวข้าราชการ ที่ยังไม่หมดอายุ จำนวน 1 ฉบับ

 7. หนังสือรับรองประสบการณ์การทำงาน (ถ้ามี) ตามแบบฟอร์มของมหาวิทยาลัย (แนบท้ายคู่มือการสมัคร) จำนวน 1 ฉบับ

 8. หลักฐานอื่นๆ (ถ้ามี) เช่น สำเนาใบเปลี่ยนชื่อหรือนามสกุล สำเนาทะเบียนสมรส ฯลฯ อย่างละ 1 ฉบับ (กรณีชื่อสกุลไม่ตรงกับปริญญาบัตร หรือ Transcript) หลักฐานการแสดงการได้รับคัดเลือกเป็นครูดีเด่นหรือครูต้นแบบ เป็นต้น

 **หลักฐานการสมัครเรียนต้องรับรองสำเนาถูกต้องทุกฉบับ และให้นำฉบับจริงมาแสดงในวันรายงานตัว**

**วิธีการสมัคร**

 **1. สมัครด้วยตนเอง** ผู้มาสมัครยื่นใบสมัครและเอกสารประกอบการสมัคร พร้อมทั้งชำระค่าสมัคร จำนวน 300 บาท ยื่นเอกสารการสมัครได้ที่สำนักงานบัณฑิตวิทยาลัย มหาวิทยาลัยราชภัฏสกลนคร หรือที่สาขาวิชาการวิจัยและพัฒนาการศึกษา อาคารพวงแสด ข้างหอประชุมมหาวชิราลงกรณ **ตั้งแต่บัดนี้ ถึงวันที่ 2 ธ.ค. 2561**

**หมายเหตุ**

 1.1 เอกสารที่เป็นฉบับถ่ายสำเนาทุกรายการ ให้ถ่ายสำเนาโดยใช้กระดาษ A4 เท่านั้น

 1.2 ก่อนยื่นหรือส่งใบสมัคร ผู้สมัครต้องตรวจสอบว่ามีคุณสมบัติตรงตามที่ระบุไว้ในรายละเอียดของสาขาวิชาที่สมัครหรือไม่

 1.3 ค่าสมัครที่กำหนดไว้มิใช่ค่าธรรมเนียมการสอบ ดังนั้น ถ้าผู้สมัครไม่ได้เข้าสอบหรือไม่มีสิทธิ์เข้าสอบด้วยเหตุผลใดก็ตาม สำนักงานบัณฑิตวิทยาลัยจะไม่คืนค่าสมัครให้ทุกกรณี

 **2. สมัครแบบออนไลน์**

เว็บไซต์ **http://gsmis.snru.ac.th/admission**

 **3. สมัครทางไปรษณีย์** ผู้สมัครส่งเอกสารประกอบการสมัครให้ครบถ้วน แนบหลักฐานในการสมัครพร้อมสอดซองขาวที่จ่าหน้าซองถึงตัวผู้สมัครติดแสตมป์บรรจุเอกสารทั้งหมดลงในซองน้ำตาลขนาด A4 และจัดส่งไปที่สำนักงานบัณฑิตวิทยาลัย ชั้น 1 อาคารบัณฑิตวิทยาลัย มหาวิทยาลัยราชภัฏสกลนคร 680 ถนนนิตโย ตำบลธาตุเชิงชุม อำเภอเมือง จังหวัดสกลนคร 47000 (วงเล็บมุมซองว่า สมัครเข้าศึกษาต่อระดับบัณฑิตศึกษา)

**หมายเหตุ** **มหาวิทยาลัยจะยึดถือตราประทับประจำวันที่ออกจาก
ที่ทำการไปรษณีย์ต้นทาง วันสุดท้ายคือ วันที่ 2 ธันวาคม 2561**

 3.1 ค่าสมัครสอบ จำนวน 300 บาท ส่งเงินทางธนาณัติสั่งจ่ายนาม **“บัณฑิตวิทยาลัย มหาวิทยาลัยราชภัฏสกลนคร” ไปรษณีย์ธาตุนาเวง** จ่าหน้าซองถึง บัณฑิตวิทยาลัย มหาวิทยาลัยราชภัฏสกลนคร อำเภอเมือง จังหวัดสกลนคร 47000

 3.2 บัณฑิตวิทยาลัยจะจัดส่งบัตรเข้าห้องสอบ และใบเสร็จรับเงินค่าสมัครทางไปรษณีย์ในซองตอบกลับที่ผู้สมัครเขียนชื่อที่อยู่ตนเองไว้แล้ว หากผู้สมัครไม่ได้รับบัตรเข้าห้องสอบให้ติดต่อสำนักงานบัณฑิตวิทยาลัยด้วยตนเอง หรือ โทร 093-4794-936

 3.3 บัณฑิตวิทยาลัยจะไม่พิจารณาใบสมัครในกรณีต่อไปนี้

 - ผู้สมัครไม่ส่งค่าธรรมเนียมการสมัคร หรือส่งค่าธรรมเนียมการสมัครไม่ครบ

 - ผู้สมัครส่งใบสมัครถึงบัณฑิตวิทยาลัย หลังวันที่กำหนดในกำหนดการ

 - เอกสารที่ใช้ในการสมัครไม่ครบ

**กำหนดการรับสมัครและสอบคัดเลือก**

|  |  |
| --- | --- |
| **กิจกรรมการดำเนินงาน** | **ระยะเวลา** |
| 1. รับสมัครแบบออนไลน์ | 14 กันยายน 2561 ถึง 2 ธันวาคม 2561 |
| 2. ประกาศรายชื่อผู้มีสิทธิ์สอบ  | 3 ธันวาคม 2561 |
| 3. สอบคัดเลือก (สัมภาษณ์) | 7 ธันวาคม 2561 (ช่วงเช้า) |
| 4. ประกาศผลสอบ | 11 ธันวาคม 2561 |
| 5. รายงานตัวขึ้นทะเบียนเป็น นักศึกษาและปฐมนิเทศ | 13 ธันวาคม 2561 |
| 6. เริ่มเรียน | 15 ธันวาคม 2561 |

**การประกาศผลสมัครสอบ**

 1. การมีสิทธิ์เข้าสอบสัมภาษณ์จะประกาศรายชื่อผู้มีสิทธิ์สอบสัมภาษณ์ ณ สำนักงานบัณฑิตวิทยาลัย อาคารบัณฑิตวิทยาลัย ชั้น 1 มหาวิทยาลัยราชภัฏสกลนคร ตามกำหนดรับสมัคร

 2. การมีสิทธิ์เข้าศึกษาจะประกาศผู้มีสิทธิ์เข้าศึกษา ณ สำนักงานบัณฑิตวิทยาลัย อาคารบัณฑิตวิทยาลัย ชั้น 1 มหาวิทยาลัยราชภัฏสกลนคร ตามกำหนดรับสมัคร



**ประกาศ!!**